CELEX: 32008D0036
Language: mt
Date: 2008-01-10 00:00:00
Title: 2008/36/KE: Deċiżjoni tal-Kummissjoni ta’ l- 10 ta’ Jannar 2008 li tawtorizza t-tqegħid fis-suq ta’ xarbiet magħmulin mir-ross li fihom il-phytosterols/phytostanols bħala ikel ġdid skond ir-Regolament (KE) Nru 258/97 tal-Parlament Ewropew u tal-Kunsill (notifikata taħt id-dokument numru C(2008) 6)

11.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 8/15
            
         DEĊIŻJONI TAL-KUMMISSJONI
   ta’ l-10 ta’ Jannar 2008
   li tawtorizza t-tqegħid fis-suq ta’ xarbiet magħmulin mir-ross li fihom il-phytosterols/phytostanols bħala ikel ġdid skond ir-Regolament (KE) Nru 258/97 tal-Parlament Ewropew u tal-Kunsill
   (notifikata taħt id-dokument numru C(2008) 6)
   (It-testi bil-Finlandiż u l-Iżvediż biss huma awtentiċi)
   (2008/36/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar ikel ġdid u ingredjenti ġodda ta’ l-ikel (1), u partikolarment l-Artikolu 7 tiegħu,
   Billi:
   
               (1)
            
            
               Fit-12 ta’ Ottubru 2004 il-kumpanija Teriaka Ltd. Paulig Group għamlet talba lill-awtoritajiet kompetenti tal-Finlandja biex tqiegħed fis-suq ix-xarbiet magħmula mir-ross li fihom il-phytosterols bħala ikel ġdid jew ingredjent ġdid fl-ikel.
            
         
               (2)
            
            
               Fit-12 ta’ Jannar 2005 l-istituzzjoni kompetenti għall-valutazzjoni ta’ l-ikel tal-Finlandja ħarġet ir-rapport inizjali tagħha ta’ valutazzjoni. F’dan ir-rapport waslet għall-konklużjoni li x-xarbiet magħmula mir-ross li fihom il-phytosterols huma tajbin għall-konsum mill-bniedem.
            
         
               (3)
            
            
               Il-Kummissjoni għaddiet ir-rapport ta’ valutazzjoni inizjali lill-Istati Membri kollha fil-31 ta’ Jannar 2005.
            
         
               (4)
            
            
               Fi żmien il-perjodu ta’ sittin jum stipulat fl-Artikolu 6(4) tar-Regolament (KE) Nru 258/97 issemmew oġġezzjonijiet motivati għat-tqegħid fis-suq tal-prodott skond din id-dispożizzjoni.
            
         
               (5)
            
            
               Għalhekk l-Awtorità Ewropea dwar is-Sikurezza Alimentari (EFSA) ġiet ikkonsultata fit-28 ta’ Ottubru 2005.
            
         
               (6)
            
            
               Fil-15 ta’ Frar 2006 l-EFSA adottat l-“Istqarrija tal-Bord Xjentifiku dwar il-Prodotti tad-dieta, in-Nutrizzjoni u l-Allerġiji b’talba mill-Kummissjoni marbuta ma’ applikazzjoni ġdida fix-xarbiet magħmula mir-ross li fihom il-phytosterols”.
            
         
               (7)
            
            
               Fl-istqarrija l-bord wasal għall-konklużjoni li ma hemmx raġuni li wieħed jaħseb li d-dħul tax-xarbiet magħmula mir-ross li fihom il-phytosterols/phytostanols se jżid ir-riskju ta’ konsum żejjed tal-phytosterols.
            
         
               (8)
            
            
               Fuq il-bażi tal-valutazzjoni xjentifika, ġie stabbilit li x-xarbiet magħmula mir-ross li fihom il-phytosterols/phytostanols huma konformi mal-kriterji stabbiliti fl-Artikolu 3(1) tar-Regolament (KE) Nu 258/97.
            
         
               (9)
            
            
               Ir-Regolament tal-Kummissjoni (KE) Nru 608/2004 tal-31 ta’ Marzu 2004 li jikkonċerna t-tikkettjar ta’ l-ikel u l-ingredjenti ta’ l-ikel li fihom il-phytosterols, l-esters tal-phytosterols, il-phytostanols u/jew l-esters tal-phytostanols (2) jiżgura li l-konsumaturi jirċievu t-tagħrif meħtieġ biex jiġi evitat il-konsum eċċessiv tal-phytosterols miżjuda.
            
         
               (10)
            
            
               Il-miżuri stipulati f’din id-Deċiżjoni huma fi qbil ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Ix-xarbiet magħmula mir-ross li fihom il-phytosterols/phytostanols kif speċifikat fl-Anness jistgħu jitqiegħdu fis-suq fil-Komunità bħala ikel ġdid.
   Artikolu 2
   1.   Ix-xarbiet magħmula mir-ross imsemmija fl-Artikolu 1 għandhom jiġu ppreżentati b’tali mod li jistgħu jinqasmu faċilment f’porzjonijiet li fihom jew massimu ta’ 3 g (fil-każ ta’ porzjon/kuljum) jew massimu ta’ 1 g (fil-każ ta’ 3 porzjonijiet/kuljum) ta’ phytosterols/phytostanols miżjuda.
   2.   L-ammont ta’ phytosterols/phytostanols miżjuda f’kontenitur tax-xarbiet magħmula mir-ross m’għandux ikun ogħla minn 3 g.
   Artikolu 3
   Din id-Deċiżjoni hija indirizzata lil Teriaka Ltd., Siirakuja 3, 01490 Vantaa, Finlandja.
   
      Magħmul fi Brussell, 10 ta’ Jannar 2008.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Ir-Regolament kif l-aħħar emendat bir-Regolament (KE) Nru 1882/2003 (ĠU L 284, 31.10.2003, p. 1).
   
      (2)  ĠU L 97, 1.4.2004, p. 44.
   
      ANNESS
      Karatteristiċi tal-phytosterols u l-phytostanols li jiżdiedu max-xarbiet magħmula mir-ross
      Definizzjoni:
      Il-phytosterols u l-phytostanols huma sterols u stanols li jiġu estratti mill-pjanti u jistgħu jkunu taħt forma ta’ sterols u stanols ħielsa jew esterifikati b’aċidi grassi bi grad ta’ ikel.
      Kompożizzjoni (bil-metodu GC-FID jew ieħor ekwivalenti):
      < 80 % β-sitosterol
      
      < 15 % β-sitostanol
      
      < 40 % campesterol
      
      < 5 % campestanol
      
      < 30 % stigmasterol
      
      < 3 % brassicasterol
      
      < 3 % sterols/stanols oħrajn
      Kontaminazzjoni/Purità (bil-metodu GC-FID jew ieħor ekwivalenti)
      Il-phytosterols u l-phytostanols estratti minn sorsi mhux ta’ żejt veġetali tajjeb għall-ikel għandhom ikunu ħielsa mill-kontaminanti u l-aħjar mod biex dan jiġi żgurat huwa meta l-ingredjent ta’ phytosterol u phytostanol ikun f’purezza ta’ iktar minn 99 %.